בלדה לשוטר

בלדה לשוטר הוא פזמון ישראלי בביצוע אושיק לוי.

רקע

השיר, שכתב אהוד מנור והלחינה נורית הירש, נכלל בפסקול הסרט השוטר אזולאי, שיצא ב־1971.
מנגינת השיר מלווה את הליכתו של השוטר אברהם אזולאי, שאותו מגלם שייקה אופיר, בסצנת הסיום של הסרט. לאחר טקס קבלת דרגת הסמל וההודעה על סיום תפקידו במשטרה, השוטר פונה אל חצר התחנה, שבה נמצאים פרחי משטרה המתרגלים סדר. כאשר הם פונים ומצדיעים לעברו המצלמה מתמקדת בפניו של אזולאי, שמצדיע להם בחזרה, בעוד עיניו מתמלאות דמעות.
פזמון זה, שנחשב אחד מגדולי הלהיטים הישראלים בכל הזמנים, הושמע פעמים רבות בתחנות הרדיו. הוא אף צעד במצעד הפזמונים של הגל הקל כתשעה שבועות בשנת 1971. ב־2013 בחר אתר האינטרנט "נענע10" את השיר לאחד מעשרת שירי הקולנוע הישראלי הטובים בכל הזמנים.

קישורים חיצוניים 

 
 על בלדה לשוטר בתרבות הישראלית, באתר "חיים של אחרים"

הערות שוליים 

פסקולי סרטים
שירים מסרטי קולנוע
שירים בעברית
שירים שנכתבו על ידי אהוד מנור
שירים שהולחנו על ידי נורית הירש
שירים על שוטרים